So

	Soalan
	Jawapan

	Assalamualaikum,
    

1. 
Apakah sah ta'liq yang dilafazkan dan dipersetujui oleh pihak yang bersetuju tetapi tidak tidak dilakukan didalam suatu majlis? 
    

2.
Jika sah, apakah akan jatuh talak jika si isteri telah melanggar salah satu perkara dari ta'liq tersebut, tetapi perbuatan itu dilakukan tanpa niat, tanpa disedari atau tidak disengajakan? 
    

3.
Apakah sesuatu ta'liq tadi itu masih berkuatkuasa/sah setelah si suami rujuk ke atas si isteri?
    Diharap pihak tuan dapat membantu saya dalam kemusykilan ini, sekian wassalam

	1.
Ta'liq yang dilafazkan dan dipersetujui akan menjadi sah, sekiranya sesuatu perbuatan yang dilakukan memenuhi syarat yang telah disyaratkan dalam ta'liq tersebut.
    

2.
Ta'liq tetap akan jatuh walaupun dilakukan tanpa niat, tanpa disedari atau tidak sengaja.
    

3.
Talaq ta'liq akan gugur setelah suami rujuk kepada isteri.

	Bagi pihak kawan saya,
Difahamkan semua bakal pengantin diselangor akan diuji HIV mulai Sept 2005. Bagaimana jika pasangan tersebut ada HIV . Adakah pasangan tersebut tidak dibenar-kan berkahwin? Atau pun sekiranya kedua-dua pasangan bersetuju meneruskan perkahwinan adakah ujian ini sulit?
Kami ingin penjelasan?
	Jika pasangan tersebut ada HIV positif, pasangan berkenaan tiada halangan untuk meneruskan perkahwinan. Sila rujuk ke Jabatan Agama Islam Selangor, Bahagian Perundangan Keluarga (Unit Khidmat Nasihat) di talian 03-55143461/3460/3463 untuk mendapatkan penjelasan selanjutnya. Ujian HIV sulit dan dilakukan oleh Kementerian Kesihatan Malaysia.


	Adakah dalam Islam dibolehkan bersanding walaupun tanpa bertepung tawar, saya jadi keliru. adakah sekadar untuk mengambil gambar diatas pelamin sememangnya tidak boleh ke?
	1.
Persandingan merupakan budaya yang dicedok daripada masyarakat Hindu seperti juga berinai. Di dalam Islam tidak disyariatkan perbuatan tersebut.
  

2.
Namun jika bertujuan sebagai kenang-kenangan, ia diharuskan tetapi perlulah diikuti dengan beberapa syarat. 
    

i)
Memastikan pasangan pengantin menutup aurat.     

ii)
Tidak mempertontonkan secara terbuka kepada yang bukan mahram.     

iii)
Pakaian dan perhiasan selaras dengan kehendak syara'


